Nikolai Poska

Nikolai Poska (24. detsember 1867 Laiusevälja, Laiuse vald – 25. oktoober 1915 Kuremäe) oli eesti õigeusu vaimulik.

Ta sündis Laiuse Jumalaema Sündimise koguduse köstri pojana. Õppis aastatel 1879–1889 Riia vaimulikus koolis ja Riia vaimulikus seminaris. 1894. aastal lõpetas Moskva Vaimuliku Akadeemia ja pühitseti 1895. aastal preestriks.

Poska oli aastatel 1895–1898 Arussaare Issanda Taevaminemise koguduse ja 1898–1906 Riia Peeter Pauli koguduse preester. 1906. aastal sai Türi Püha Kolmainu koguduse preestriks, hiljem oli preester Kuremäe kloostris."Jaan Poska oma ja meie ajas. Artikleid ja mälestusi". Tallinn 2010. Lk 133–134

Isiklikku
Tema vend Jaan Poska oli advokaat ja riigitegelane ning vend Paul Poska oli õigeusu preester.

Viited

Kategooria:Vene Eestimaa kubermangu vaimulikud
Kategooria:Eesti õigeusu vaimulikud
Kategooria:Sündinud 1867
Kategooria:Surnud 1915